**ISTINOMJER 2023**

1. **Da li su se tokom protekle godine poduzele aktivnosti povodom smanjenja dužeg čekanja u redovima za usluge koje građani/ke trebaju dobiti od općinske administracije? Da li je izvršena nabavka redomata i posebnog uređaja za štampanje svih obrazaca na jednom mjestu i nabavka opreme za digitalno slanje zahtjeva, kao I nabavka za digitalizaciju i arhiviranje koja će znatno ubrzati sve procese?**

*U Centru za pružanje usluga građanima prošireni su kapaciteti rada šaltera, kao i u Matičnom uredu. Od ove godine, prijem podnesaka se ne vrši na šalterima gdje se i ovjeravaju dokumenti, odnosno formirana je zasebna prostorija u Centru za pružanje usluga, kako bi se izbjegle gužve u šalter sali. Ranije je otvorena i kancelarija za rad sa privrednicima, odnosno prostor za ovjeru dokumenata i prijem podnesaka iz ove oblasti.*

*Kako bi građanima olakšali i učinili efikasnijim ostvarivanje usluga u Općini, na web stranici Općine ove godine objavljen je E-registar koji sadrži sve podatke i potrebne obrasce na jednom mjestu, a koji su potrebni za rješavanje administrativnih postupaka.*

*Također je u tekućoj godini bila planirana nabavka redomata, kao i dijela opreme preko UNDP za digitalno slanje zahtjeva i arhiviranje, pokrenuta je javna nabavka na koju je upućena žalba, te je pomenuti proces obustavljen.*

1. **Da li je tokom protekle godine izvršen monitoring svih saniranih klizišta na području Općine Novo Sarajevo i da li su sanirana određenja potencijalna i aktivna klizišta na području Općine Novo Sarajevo? Ako da, koja su to klizišta?**

*Integralni plan sanacije klizišta na području Općine Novo Sarajevo je završen, trenutno se uređuju pojedini detalji istog. U sklopu integralnog plana sanacije klizišta su evidentirana i analizirana sva klizišta na teritoriji općine, analizom je utvrđeno da za određeni broj klizišta evidentiranih u prostorno planskoj dokumentaciji nisu potrebne nikakve dodatne sanacione mjere, pa će za 20 takvih klizišta u narednom periodu biti izrađeni projekti monitoringa. Nakon izrađene projektne dokumentacije bit će pokrenut postupak javne nabavke za izbor najpovoljnijeg ponuđača za vršenje usluge monitoringa klizišta.*

*U prethodnom periodu izrađena je projektna dokumentacija i proveden postupak javne nabavke za vršenje monitoringa za 4 ranije sanirana klizšta i to 3 klizišta u zoni puta Pofalići – Bušća (K1, K2 i K9), i jednog saniranog klizišta u naselju Vraca u ulici Novopazarska do broja 93b.*

*Radovi na sanaciji klizišta K4 Hum, na putu Pofalići – Bušća su u toku i odvijaju se prema planu.*

*Za klizište na lokalitetu Muhameda ef. Pandže brojevi 115, 117, 137, 139 i 163, proveden je postupak javne nabavke i izabran izvođač sa kojim je potpisan ugovor, trenutno smo u fazi izbora izvođača radova za izmještanje instalacija vodovoda i kanalizacije što je preduslov za početak radova na sanaciji klizišta.*

*Za klizišta na lokacijama Milinkladska 167, Novopazarska 125 i Muhameda Ridžanovića 7, 9, 11 i 13, izrađena je i revidirana projektna dokumentacija te ishodovana građevinska dozvola, nakon čega je proveden postupak javne nabavke za izbor Izvođača radova koji je također završen. Nakon pravosnažnosti odluke pristupit će se potpisivanju ugovora sa izvođačem i otpočeti radovi čim se steknu uslovi za to.*

*Pored gore navedenog izrađena je projektna dokumentacija za sanaciju dva klizišta na lokalitetu Hum koja ugrožavaju gradsko groblje „Bare“ ( Hum 1 i Hum 2, RP Park šuma Hum), projektnu dokumentaciju za sanaciju dva klizišta na lokalitetu groblja „Obad“, tri klizišta u naselju Vraca (lokacija devastiranog objekta škole Radojka Lakić Klizišta K1, K2 i K3, RP Vraca) te 5 klizišta na lokalitetu Sportsko rekreacione zone Vinko Šamarlić.*

*Proces pregovora sa Općinom Istočno Novo Sarajevo još uvijek traje po pitanju realizacije projekata sanacije klizišta na lokacijama Novopazarska ulica od br. 125 do br. 159., MZ Hrasno brdo, Ulica Mahmuta Mahmutovića, RP Kanara, MZ Hrasno brdo, obzirom na to da se predmetna klizišta dijelom nalaze u drugom entitetu."*

1. **Da li je Općina tokom protekle godine poduzela aktivnosti po pitanju uklanjanja betonskih dijelova u općini u cilju debetonizacije Općine Novo Sarajevo?**

*Kroz Sporazum sa KJKP Park" u 2023. godini, relazovana je sanacija devastiranih travnjaka, a prema utvrđenim lokacijama u Programu. Te  lokacije su: Kemala Kapetanovića broj 49-57; Grbavička 1-3; Derviša Numića 26-30; E. Šehovića 36-40; Džemala Bijedića 85-99; Ferde Hauptmana -preko puta „Klas“-a; Marka Marulića 1 i Vilsonovo šetalište -pored mosta Ars Aevi.*

*U ovom jesenjem periodu započela je planirana sadnja mladih sadnica na gore navedenim rekonstruisanim površinama, koje trebaju biti upotpunjene sadnjom adekvatnim vrstama drveća, grmlja i žive ograde ili eventualnim postavljanjem željeznih stubića radi opstanka istih.*

*Tako je na  području MZ "Čengić Vila II"- u ulici Džemala Bijedića na zelenom pojasu uz parking prostor, zasađeno 19 mladih sadnica bjelogorice kako bi na taj način zaštitili iste. Mlade sadnice (5 komada) su zasađene i na području MZ "Malta "- u ulici Envera Šehovića broj 36-40 kao i na zelenim površinama uz dječije igralište te još 10 pojedinačnih stabala na više novosarajevskih mjesnih zajednica, kako bi se dopunili uređeni prostori ovom sadnjom.*

*Od gore navedenih lokacija gdje je izvršena sanacija devastiranih površina,  u sklopu dvije lokacije su  "povećane" zelene površine, tako što je nakon uklanjanja zaostale betonske podloge na kojima su nekad bili postavljeni kiosci, iste zatravljene.*

*Služba za komunalne i stambene poslove i saobraćaj svakako  nastoji sačuvati zelene površine u što boljem stanju pa tako podržava realizaciju traženih saglasnosti za sadnju drveća od strane pravnih i fizičkih lica radi obilježavanja svojih značajnih obilježja, te je kroz te aktivnosti zasađeno  oko 30 mladih sadnica na odobrenim lokacijama.*

*Do kraja tekuće godine planirana je i sadnja još 63 stablašice- raznih vrsta drveća, sadnja grmlja i raznih trajnica.*

*Ove godine, uklonjen je devastirani objekat nekadašnjeg vrtića „Narcis“ u ulici Grbavička bb, a na istom mjestu planirana je izgradnja novog vrtića na sa vanjskim uređenjem zelenih površina.*

*U okviru realizacije projekta Izgradnje Centra za edukaciju, sport i rekreaciju “Vinko Šamarlić” uklonjen je devastirani objekat C koji je u vlasništvu Općine Novo Sarajevo. Na ovom lokalitetu planirana je izgradnja gradskog parka sa sportsko - rekreacionim sadržajima.*

1. **Koje aktivnosti su se provodile tokom 2023. godine u cilju afirmirnijeg korištenja ekološki prihvatljivih goriva na grijanje kao što su prirodni plin, struja, solarni paneli?**

*Općina Novo Sarajevo je nastavila aktivnosti na postavljanju solarne elektrane na krov objekta Sportske dvorane „Goran Čengić“. U toku je procedura pokretanja postupka javne nabavke za izradu Glavnog projekta i ishodovanja prethodne elektroenergetske saglasnosti kako bi se podnio zahtjev za građevinsku dozvolu i krenulo u realizaciju projekta. Za Izradu studije izvodljivosti za ugradnju solarnih panela za sve slobodnostojeće objekte u vlasništvu Općine, uključujući i objekat Općine, pokrenut je postupak javne nabavke i u toku je odabir najpovoljnijeg ponuđača i potpisivanje ugovora.*

*U završnoj je fazi i Izrada studije isplativosti sa idejnim projektima za ugradnju* Fotonaponske elektrane - FNE *u objektima u vlasništvu Općine.*

*U cilju poboljšanja snabdjevanja prirodnim gasom i proširenja gasne mreže u MZ Dolac u Ulici Blagajska završeni su radovi na izgradnji gasovoda na ovom području. Realizacija navedenog projekta doprinijet će kvaliteti života stanovnika i zaštiti okoliša, što je i jedan od prioritetnih zadataka Općine u budućnosti.*

1. **Koje aktivnosti je Općina poduzela tokom protekle godine po pitanju organizacije redovnog ekološkog čišćenja korita rijeke Miljacke na području Općine Novo Sarajevo?**

*Korito rijeke Miljacke i obalni pojas je u direktnoj nadležnosti Grada Sarajeva, koji mora provoditi aktivnosti i u vezi čišćenja korita rijeke Miljacke. Općina Novo Sarajevo je u više navrata inicirala aktivnosti prema Gradu u cilju uređenja korita, te se dala na raspolaganje da pomogne ukoliko se to i zatraži.*

*U cilju povećanja sigurnosti uz lijevu obalu rijeke Miljacke, Općina Novo Sarajevo kontinuirano vrši dopunjavanje žive ograde uz korito rijeke i ove aktivnosti će se nastaviti i u narednom periodu.*

1. **Da li je Općina tokom protekle godine pružala podršku folklornim i udruženjima iz oblasti kulture i ako jeste, na šta se ta podrška odnosila?**

*U 2023. godini, podržane su sljedeće kulturne aktivnosti: Sarajevo Film Festival, 16. Porodični dan Općine Novo Sarajevo”, Omladinski filmski festival, ”Pozorište na kućnoj adresi”, Kulturno-umjetničko društvo „Lola“, Međunarodni književni festival Sarajevski dani poezije 2023, sufinasiranje troškova projekta filma "Plava priča -Đilda", sufinasiranje troškova organizacije Omladinskog muzičkog festivala, sufinasiranje 2. Internacionalnog festivala folklora Sarajevo, Međunarodni festival Dječije muzike i Reviju kulturno-umjetničkog stvaralaštva učenika novosarajevskih osnovnih škola.*

*Podržane su i ustanove iz oblasti kulture i to: Nacionalna i univerzitetska biblioteka, Sarajevska filharmonija, Biblioteka za slijepe i slabovidne osobe, JU MESS i Biblioteke Sarajeva.*

*I ove godine proveden je Javni poziv udruženjima (organizacijama civilnog društva/nevladinim organizacijama) za predaju prijedloga projekata iz oblasti obrazovanja, kulture, sporta, podrške mladima, podrške za djecu i odrasle osobe sa poteškoćama u razvoju, podrške za osobe treće životne dobi i zaštite okoliša, a iz oblasti kulture finansirano je pet projekta.*

1. **Da li su se tokom protekle godine realizovali započeti ili započeli novi projekti za obnovu i rekonstrukciju postojećih, te izgradnju novih objekata potrebnih za razvoj i održavanje kulturnih manifestacija na teritoriji općine Novo Sarajevo?**

*Izrađena je i revidirana projektna dokumentacija za kompletnu restauraciju objekta Historijskog muzeja BiH, finansirana od strane Općine u iznosu od 75.000 KM, te UNDP-a sa 70.000 KM.*

*Završen je i prezentiran projekat izgradnje Muzeja savremene umjetnosti „Ars Aevi“* *na temeljima idejnih arhitektonskih projekata slavnog arhitekte Renza Piana. Radi se o zajedničkom projektu Grada Sarajeva, Općine, Kantona, uz podršku Ambasade Italije u BiH. Gradnja Muzeja savremene umjetnosti Ars Aevi na lokaciji između Zemaljskog muzeja BiH i Historijskog muzeja BiH trebala bi početi naredne godine, a realizacija kompletnog projekta trebala bi trajati oko dvije godine. Za sada je osigurano oko 75 posto sredstava za implementaciju projekta.*

*Ove godine izvršena je i potpuna rekonstrukcija bine na Vilsonovom šetalištu budući da se na ovom lokalitetu održavaju brojni festivali i kulturno – zabavni sadržaji.*

1. **U kojoj fazi je realizacija projekta digitalizacije novosarajevskih mjesnih zajednica te da li je Općina poduzela druge aktivnosti kako bi poboljšali uslovi za rad Mjesnih zajednica?**

*U okviru zajedničkog projekta sa UNDP nabavljeni su profesionalni skeneri za digitalizaciju za sve novosarajevske mjesne zajednice. Isti će biti stavljeni u funkciju kada se stvore neophodni tehnički uslovi, odnosno izvrši nabavka sistema za digitalizaciju i arhiviranje. Kao što je prethodno rečeno, za ove namjene je pokrenuta javna nabavka, na koju je upućena žalba.*

1. **Koje aktivnosti je Općina poduzela tokom protekle godine po pitanju funkcionalnije reorganizacije opštinske administracije u cilju povećanja efikasnosti i zadovoljstva korisnika te uvođenja univerzalnog dress code svih šalterskih službenika u cilju uniformiranog i jedinstvenog pristupa prema klijentima, te da li su poduzete druge aktivnosti za efikasniji rad općinske administracije?**

*U Centru za pružanje usluga građanima prošireni su kapaciteti rada šaltera, kao i u Matičnom uredu. Od ove godine, prijem podnesaka se ne vrši na šalterima gdje se i ovjeravaju dokumenti, odnosno formirana je zasebna prostorija u Centru za pružanje usluga, kako bi se izbjegle gužve u šalter sali. Ranije je otvorena i kancelarija za rad sa privrednicima, odnosno prostor za ovjeru dokumenata i prijem podnesaka iz ove oblasti.*

*Kako bi građanima olakšali i učinili efikasnijim ostvarivanje usluga u Općini, na web stranici Općine objavljen je E-registar koji sadrži sve podatke i potrebne obrasce na jednom mjestu, a koji su potrebni za rješavanje administrativnih postupaka.*

1. **Koje aktivnosti je Općina poduzela tokom protekle godine po pitanju rekonstrukcije svih oštećenih objekata tokom agresije na BiH na teritoriji općine?**

*Što se tiče objekata kolektivnog stanovanja koji su oštećeni prilikom ratnih dejstava, sanacija ratnih šteta na pomenutim objektima je u nadležnosti Ministarstva komunalne privrede, infrastrukture, prostornog uređenja, građenja i zaštite okoliša Kantona Sarajevo. Resorno Ministarstvo posjeduje Registar objekata kolektivnog stanovanja oštećenih usred ratnih dejstava u Kantonu Sarajevo, koji je objavljen na web stranici Ministarstva i koji je osnov za dalje kandidovanje ovakvih objekata za programe sistemske sanacije ratnih šteta koje provodi Ministartsvo.*

*Općina Novo Sarajevo je kontinuirano analizirala stanje i stepen oštećenosti objekata kolektivnog stanovanja usljed ratnih dejstava na području ove lokalne zajednice, izrađivala projektne dokumentacije za sanaciju istih kako bi se stvorili preduslovi da se objekti kandiduju za Programe sanacije istih, koje provodi nadležno Ministarstvo.*

*U proteklom periodu Općina Novo Sarajevo je aplicirala na tada dostupne fondove nadležnih institucija (Fond za povratak-finansiran od strane Ministarstva za ljudska prava i izbjeglice, Kantonalni stambeni fond-finansiran od strane Ministarstva stambene politike KS, te pozive nevladinih humanitarnih organizacija- Caritas, Hilswerk, ABS isl.), te rekonstruisala veliki broj ratom devastiranih stambenih objekata kolektivnog stanovanja u svrhu povratka i stambenog zbrinjavanja raseljenih porodica i realizacije ciljeva Aneksa VII Opšteg okvirnog sporazuma za mir u BiH.*

*Međutim, na području općine Novo Sarajevo još uvijek postoji određeni broj objekata koje nije moguće rekonstruisati na mjestu postojećeg, ratom devastiranog, objekta zbog izmjene regulacionih planova i drugih objektivnih razloga.*

*Jedno od ponuđenih rješenja kojim bi se omogućio povratak i stambeno zbrinjavanje nosiocima stanarskog prava i članovima kućnog domaćinstva je izgradnja novog zajedničkog objekta u ulici Ivana Gorana Kovačića u koji će biti relocirane stambene jedinice iz devastiranih objekata koje nije moguće rekonstruisati.*

*Izgradnjom ovog objekta riješio bi se problem za 16 nosioca stanarskog prava iz objekata koji se ne mogu rekonstruisati, a nalaze se u sljedećim ulicama: Ivana Gorana Kovačića 17 i 21, Travnička 6, Radnička 106, Trebevićka 11, Zagrebačka 5a, i Ivanjska 9. Trenutno se čeka rješavanje upravnog spora nad ovim predmetom nakon čega će ponovo biti pokrenute aktivnosti na izgradnji ovog zamjenskog objekta.*

*Paralelno s tim, Svake godine izdvajanju se značajna sredstva za nužne popravke na objektima kolektivnog stanovanja na području općine,a koje dijelom podrazumijevaju i otklanjanje radnih šteta. Tokom ove godine, organizovan je niz sastanaka sa Vladom KS i bankama kako bi se osigurala sredstva za objekte čije fasade treba sanirati, obnoviti I tako olakšati građanima.*

1. **Da li je Općina tokom protekle godine poduzimala aktivnosti povodom popločavanja ekološki prihvatljivim pločama improviziranih puteva kroz zelene površine s ciljem zadržavanja prirodnog ambijenta?**

*Općina je tokom 2023.godine izvršila sanaciju pješačkih staza na lokalitetima: lokalitet kod Veterinarskog fakulteta, lokalitet u ul.Kemala Kapetanovića kod br.25, lokalitet u ul.Ljubljanska 18B, lokalitet kod O.Š.Hrasno, ul. Triglavska br.40, lokalitet ispred O.š.Čengić Vila 1, Lokalitet ispred O.Š. Pofalići, lokalitet ul.Aleja lipa (kod pijace), lokalitet kod vrtića Mašnica ul.Kemala Kapetanovića 25, lokalitet kod ul.Azize Šačirbegović 110, te u ulici Vilsonovo šetalište od mosta Malta do objekta Općine Novo Sarajevo.*

1. **Koje aktivnosti su se provodile tokom 2023. godine s ciljem uređenja objekata na teritoriji općine u cilju njihovog utopljavanja i smanjenja potrošnje energije?**

*Ove godine realizirane su radovi na poboljšanju energijske efikasnosti na osam individualnih stambenih objekata na području općine Novo Sarajevo. Radi se o realizaciji Aneksa Sporazuma o realizaciji „Modela poboljšanja energijske efikasnosti u zgradarstvu na području Kantona Sarajevo u funkciji povećanja broja korisnika“ – Općina Novo Sarajevo za individualne objekte.*

*Trenutno je na čekanju odluka nadležnog kantonalnog ministarstva radi informacije o projektu Izmjene i dopune Modela EE i potpisivanja novog Sporazuma.*

*Realizirani su radovi na provođenju mjera energijske efikasnosti na objektu Osnovne muzičke i baletske škole Novo Sarajevo u ul. Kemala Kapetanovića br.43, čime je ovaj projekt i okončan.*

1. **Da li je Općina tokom proteklog perioda osnivala poseban fond za mala i srednja preduzeća kojima je ugrožno poslovanje usljed pandemije koronavirusa ili na neki drugi način pomogla ovim preduzećima u prevazilaženju poteškoća u radu?**

*Budući da je pandemija koronavirusa zvanično završana prošle godine, Općina Novo Sarajevo je nastavila pomagati razvoj malih i srednjih preduzeća, te s tim u vezi osnovala dva fonda i to:*

* ***Osnivanje fonda za podsticaj malih i srednjih preduzeća:*** *U 2023. godini Općina je u okviru Programa aktivne politike zapošljavanja i unapređenja poslovnog okruženja realizovala sljedeće Mjere koje su imale za cilj pružiti podršku malim i srednjim preduzećima: Mjera podrške za uvođenje certifikata. Cilj ove mjere je uvođenje sistema i standarda kvalitete, certificiranja proizvodnih procesa, usluga i proizvoda privrednih društava sa teritorije Općine Novo Sarajevo, čime se potiče njihova konkurentnost na domaćem i inostranom tržišta. Refundacija dijela troškova kupovine sredstava za rad za obrte i MMSP. Cilj mjere je obezbjeđenje tekuće likvidnosti, produktivnije poslovanje, stabilizacija i jačanje konkurentnosti Korisnika podsticajnih sredstava na domaćem i inostranom tržištu. Refundacija dijela troškova digitalizacije poslovanja za obrte i MMSP. Cilj mjere je jačati konkurentnost i potaknuti rast Korisnika u sferi digitalne transformacije. Dodjela finansijskih sredstava privrednim društvima sa teritorije Općine za subvencioniranje troškova razvoja digitalnih rješenja i prateće opreme. Subvencija troškova obrade kredita i kamatne stope/profitne marže privatnim preduzećima. Cilj ove mjere je potaknuti razvoj poduzetništva i povećati stopu zaposlenosti kroz povoljne uslove kreditiranja, koji mogu doprinijeti pokretanju, održavanju ili unapređenju poslovne aktivnosti. Općina subvencionira troškove obrade kredita i kamate za kratkoročne i dugoročne kredite privrednim subjektima sa sjedištem na području Općine Novo Sarajevo. Pored navedenih mjera, Općina je nastavila realizaciju projekta koji ima za cilj jačanje poduzetničkog ekosistema. Projekat „Mind your own business“. Cilj je kreirati održiv sistem podrške povećanju zapošljivosti baziran na potrebama tržišta rada, te razviti efikasan sistem podrške poduzetništvu. Projektom se nastoje poboljšati uvjeti za zapošljavanje i samozapošljavanje nezaposlenih osoba s područja ove dvije Općine (dvije specifične skupine: nezaposleni maldi i nezaposlene žene).*
* ***Osnivanje posebnog fonda za mala i srednja preduzeća kojima je ugrožno poslovanje usljed pandemije koronavirusa:*** *"“LEADER: aktivacija lokalne ekonomije – razvoj kroz oporavak poduzetništva“. Projektom LEADER nastoji se unaprijediti nivo poduzetničkog angažmana, sa posebnim fokusom na visoko profitne biznise uoblastima ICT i kreativnih industrija. Projekat se već drugu godinu realizuje u okviru programa EU4BusinessRecovery koji podržava Bosnu i Hercegovinu u ublažavanju negativnih ekonomskih efekata uzrokovanih pandemijom COVID-19. Projekat pomaže MMSP, poljoprivredno-prehrambene i turističke djelatnike da nastave svoje poslovanje i sačuvaju radna mjesta; podržava poduzetnike, mlade i druge ugrožene grupe da osnuju vlastiti biznis.*

1. **Da li je Općina u protekloj godini pružala pomoć porodiljama u vidu naknada za porodilje i ako da, koliki iznos je izdvojen za realizaciju ovih aktivnosti?**

*U skladu sa Odlukom o dodjeli jednokratne naknade za porodilje po rođenju blizanaca, trećeg i svakog narednog djeteta Općina Novo Sarajevo isplaćuje iznos od po 500 KM za porodilje po rođenju blizanaca, trećeg i svakog narednog djeteta, te je za ove namjene zaključno sa mjesecom oktobrom 2023. godine izdvojen iznos od 41.500 KM.*

1. **Da li se kontinuirano provodi održavanje i upravljanje svih postojećih igrališta na teritoriji općine i da li je izvršena ugradnja zaštitnog sistema koji bi bio uvezan sa dojavno-operativnim centrom Općine Novo Sarajevo?**

*Općina Novo Sarajevo je ove godine izvršila rekonstrukciju igrališta u okviru Srednje škole za saobraćaj i komunikacije, te u okviru Treće gimnazije. Obnovljena su i školska igrališta OŠ Malta i OŠ Grbavica I. Rekonstruisano je i postojeće dječije igralište u ulici Aleja Lipa kod mosta Malta u naselju Hrasno, zatim igralište u ulici Porodice Ribar, Džamijska, te kod Srednje škole za okolišni i drvni dizajn na Vilsonovom šetalištu, dok je u potpunosti izgrađeno novo igralište i prostor za odmor i rekreaciju u ulici Varaždinska.*

*Pored navedenog, izrađen je „Elaborat/glavni projekat tehničke zaštite i nadogradnje osvjetljenja dječijih i sportskih igrališta na području općine Novo Sarajevo (za 11 igrališta – obuhvat 1)“ i ishodovana saglasnost nadležnog ministarstva. Da bi se pristupilo realizaciji projektnog rješenja, neophodno je da se utvrdi način upravljanja, održavanja i kontrole navedenog sistema, obzirom da na nivou općine nemamo dojavno-operativni centar iz kojeg bi se sve nadgledalo i upravljalo, te uvezivalo sa drugim nadležnim organima.*

1. **Koje sportske manifestacije za mlade i najmlađe sugrađane/ke je Općina finansirala i sufinansirala u protekloj godini, o kojim izdvojenim sredstvima je riječ?**

*Kad je u pitanju sufinansiranje sportskih manifestacija i događaja, Općina Novo Sarajevo je 2023. godine podržala sljedeće sportske manifestacije: sufinansiranja organizacije završnog turnira u košarci FINAL FOUR KUP „Mirza Delibašić“, II Međunarodni rukometni turnir „Goran Čengić“, No Limit Fighting network 19 turnir, Međunarodni turnir u ritmičkoj gimnastici „5. Željo Cup 2023“, Međunarodni turnir za rukometne veteranke i veterane „Sarajevo ljubavi moja“, Međunarodni judo turnir „Vinko Šamarlić“, troškovi odigravanja playoff utakmica Futsal kluba Željezničar u Prvoj futsal ligi FBiH, sufinansiranje odlaska taekwond takmičara na Evropsko prvenstvo u Bugarsku, sufinansiranje troškova Državnog prevnstva u mininogometu, Međunarodno otvoreno prvenstvo i 19. sportske igre paraplegičara i oboljelih od dječije paralize, Međunarodno karate takmičenja „2. GRAND PRIX SARAJEVO 2023 & TOP TEN“, Međunarodno takmičenja „5. SARAJEVO PERFEKT GLORY KUP ALL KARATE STARS“, sufinansiranje troškova odigravanja utakmica ŽRK Ilidža u Premijer ligi BiH u ženskom rukometu, sufinansiranje troškova planinarske ekspedicije na Mount Everest ,organizacija Državnog prvenstva BiH u plesu, organizacija „Sarajevo Loading Festival“, organizacija IV festivala sporta “Sport Fest”, sufinansiranje troškova organizacije tradicionalnog memorijalnog turnira "Enver Šehović", troškovi medalja za osvajače prva četri mjesta na 21. Memorijalnom međunarodnom bokserskom turniru „Mustafa Hajrulahović Talijan“, sufinanasiranje troškova organizacije memorijalnog turnira "Adis&Davor****". Za finansiranje sportskih manifestacija izdvojeno je oko 90.000 KM.***

*Općina Novo Sarajevo je ove godine putem* ***Javnog poziva za podršku udruženjima i pravnim licima iz oblasti sporta izdvojila 250.000 KM****, a podršku je dobilo skoro 20 sportskih udruženja/klubova.*

*U ovoj godini proveden je i Javni poziv udruženjima (organizacijama civilnog društva/nevladinim organizacijama) za predaju prijedloga projekata iz oblasti obrazovanja, kulture, sporta, podrške mladima, podrške za djecu i odrasle osobe sa poteškoćama u razvoju, podrške za osobe treće životne dobi i zaštite okoliša* ***– po LOD metodologiji, a iz oblasti sporta finansirano je 20 projekta, za šta je izdvojeno oko 130.000 KM.***

1. **Koje aktivnosti su poduzete u cilju stimulacije sportskih talenata u protekloj godini?**

*Općina Novo Sarajevo je 2023. godine putem budžetske pozicije „Transfer dobitnicima najvećih priznanja na domaćim i međunarodnim takmičenjima“ i „Nabavka sportske opreme i podrška sportskim kandidatima u kvalifikacijama za odlazak na evropska, svjetska takmičenja i Olimpijske igre“ podrška je data pojedincima: Nejra Sipović (osvajanje Zlatne medalje na 50. Evropskom prvenstvu za kadete, junior i U-21, održanom u Larnaci u karateu), Lamija Zimonjić (osvajanje Prvog mjesta na Državnom taekwondo prvenstvu Bosne i Hercegovine u kategoriji “formi” za 2022. godinu i 2023. godinu), Afan Demirović (osvajanje srebrene medalje na Evropskom taekwondo prvenstvu “Club Championsips 2023” u kategoriji “kadet”), Rajan Murtić (skijanje), Iman Drugović (odlazak u Istambul na Evropsko prvanstvo u kick boksu), Nidal Bašić (odlazak na Evropsko prvenstvo u stonom tenisu do 13. godina), Hena Godinjak (odlazak na međunarodno paraolimpijsko sportsko takmičenje “Tricolor Games”), Ema Kurić (nabavka sportske opreme za odlazak na Evropsko juniorsko prvenstvo koje se održava u Tallinn – Estonija), Nisa Gagula (odlazak na Evropsko takmičenje u plesu - Skoplje), Jasmin Salihbegović (odlazak na Balkan Judo Championship for Veterans 2023 - hrvanje), Danin Šaćiragić (nabavke sportske opreme u tenisu), Afan Demirović (taekwondo), Amar Bajramović (nabavke sportske opreme - hokej na ledu), Berina Mehanović (svrhu nabavke sportske opreme u karateu), Neo Dautbašić (odlazak na Balkansko prvenstvo u karateu – Slovenija).*

1. **Da li je Općina u protekloj godini poduzela aktivnosti povodom rekonstrukcije, izgradnje i proširenja postojećih kapaciteta ambulantnih punktova u naseljima u kojima je to potrebno?**

*Završeni su radovi na rekonstrukciji objekta Mjesne zajednice i ambulante Vraca. Trenutno se čeka na izdavanje upotrebne dozvole za rekonstruisani i dograđeni objekat , nakon čega će se započeti procedura potpisivanja Ugovora na osnovu kojeg će se definisati uslovi za ustupanje poslovnog prostora JU „Domovi zdravlja“ Kantona Sarajevo u okviru kojeg će se formirati ambulanta.*

1. **Koje aktivnosti je u protekloj godini Općina poduzela s ciljem smanjenja redova čekanja u primarnoj zdravstvenoj zaštiti, naročito za sugrađane/ke u stanju potrebe, sa izraženim poteškoćama i sugrađane/ke treće životne dobi?**

*Primarna zdravstvena zaštita nije u nadležnosti lokalnih samouprava, u direktnoj je nadležnost Ministarstva zdravstva Kantona Sarajevo. Općina Novo Sarajevo, kao društveno odgovorna lokalna zajednica poduzima aktivnosti u skladu sa svojim mogućnostima i nadležnostima kako bi unaprijedila ovu oblast na području Novog Sarajeva. S tim u vezi, uskoro se planira otvaranje novih prostorija ambulante primarne zdravstvene zaštite u naselju Vraca. Općina je izvršila rekonstrukciju objekta Mjesne zajednice „Vraca“, gdje će u prizemnoj etaži biti formirana ambulanta Vraca. Ovim će se uveliko olakšati građanima ovog naselja pružanje zdravstvenih usluga, jer je postojeća ambulanta godinama nefunkcionalna i neradi.*

*Općina Novo Sarajevo je ove godine nabavila ultrazvučni aparat za potrebe Zavoda za zaštitu žena i materinstva KS u cilju efikasnije i kvalitetnije dijagnostike i pružanja zdravstvenih usluga pacijenticama Kantona Sarajevo, te kako bi se smanjile liste čekanja na ove preglede.*

*Izvršena je i nabavka kardiomobila sa najsavremenijom opremom potrebnom za spašavanje života naših sugrađana, a za potrebe Zavoda za hitnu medicinsku pomoć KS.*

*Kada je u pitanju smanjenje redova čekanja u primarnoj zdravstvenoj zaštiti, Općina je djelovala u skladu sa svojim mogućnostima za vrijeme pandemije korona virusa, kada je bilo proglašeno stanje elementarne nepogode. U to vrijeme poduzete su sve mjere da se smanje redovi čekanja na preglede i pružanje adekvatnih terapija. Prestankom pandemije korona virusa Općina nije više u mogućnosti utjecati direktno na organizovanje rada zdravstvenih ustanova.*

1. **Da li je Općina u protekloj godini poduzela aktivnosti s ciljem pokretanja dugoročnih programa za pomoć boračkoj populaciji?**

*Općina Novo Sarajevo kontinuirano provodi aktivnosti u okviru programa pomoći boračkoj populaciji, odnosno pojedincima iz fonda BIZ-a i to kroz:*

* *Pomoć licima u stanju socijalne potrebe*
* *pomoć za liječenje teških bolesti i pomoć za nabavku skupih ortopedskih pomagala*
* *Pomoć mladim bez oba roditelja koji su izašli iz sistema javne brige (boračka populacija)*

*Ove godine povećanja su izdavanja za pomoć RVI 100% I grupe vojnog invaliditeta i to mjesečni iznos sa 100 KM na 200 KM. U 2023. godini sufinasirano je sedam boračkih udruženja sa statusom od posebnog interesa i društvenog značaja za Općinu Novo Sarajevo, kao i finansiranje projekata iz oblasti boračko-invalidske zaštite.*

*Povodom obilježavanja Dana Općine Novo Sarajevo po prvi put je upriličen prijem za sve porodice šehida i poginulih boraca sa područja općine Novog Sarajeva, gdje im je uručena i jednokratna novčana pomoć.*

1. **Da li je Općina u protekloj godini poduzela aktivnosti s ciljem stambenog i poslovnog zbrinjavanja pripadnika boračke populacije i njihovih porodica?**

*Iako ova oblast nije u nadležnosti općine, Odlukom o davanju u zakup stanova na kojima Općina Novo Sarajevo ima pravo raspolaganja, a koju je donijelo Općinsko vijeće, pravo na dodjelu stana na korištenje imaju lica iz člana 1. Zakona o pravima boraca- branilaca BiH (djeca umrlog demobilisanog borca -djeca bez oba roditelja, jedan ratni vojni invalid, jedno dijete šehida).*

*Prošle godine dodijeljeno je 14 stanova u zakup, od kojih su 3 pripala licima iz boračke kategorije. Ove godine konkurs je poništen od strane Komisije za stambena pitanja Općinskog vijeća, te se čeka pokretanje nove procedure.*

1. **Da li je Općina provodila aktivnosti s ciljem revizije registra boračke populacije na području općine Novo Sarajevo?**

*U svrhu jačanja časti, ugleda i dostojanstva branilaca odbrambeno-oslobodilačkog rata, radi poštivanja principa transparentnosti isplata naknada iz budžeta korisnicima prava iz oblasti branilačko-invalidske zaštite, kao i radi bržeg i efikasnijeg ostvarivanja prava branilaca i članova njihovih porodica, Federalno ministarstvo je uspostavilo jedinstveni registar koji se sastoji od popisa branilaca i popisa korisnika prava iz oblasti branilačko-invalidske zaštite koja se financiranju iz federalnog budžeta. Jedinstveni registar predstavlja skup podataka iz člana 2. Zakona, skup podataka o korisnicima prava, kao i obradu podataka o svim braniocima i novčanim i drugim primanjima po osnov pripadnosti branilačkoj populaciji.*

*Služba za boračko-invalidsku zaštitu kontinuirano provodi identifikaciju korisnika prava u skladu sa Procedurom za obezbjeđenje efikasnosti u poslovima evidencije i kontrole budžetskih sredstava, a po osnovu povrata uplaćenih naknada za invalidnine i ratna priznanja „Identifikacija korisnika prava“.*

1. **Da li je izvršena revizija rada općinske administracije i da li su dostupni njeni zaključci?**

*Budući da je u skladu sa Zakonom o budžetima navedeno da je Ured za reviziju FBiH nadležan za reviziju budžetskih korisnika, Ured za reviziju Federaciju BiH je došao u pred reviziju finansijske revizije Općini Novo Sarajevo za 2021. godinu. Nakon predaje završnog izvještaja u februaru 2022. godine Ured za reviziju FBiH je došao u zvaničnu finansijsku reviziju za 2021. godinu i sačinjen je Izvještaj koji je objavljen i javno dostupan svim zainteresiranim strankama na web stranci Ureda za reviziju FBiH na slijedećem linku:* [*https://www.vrifbih.ba/wp-content/uploads/2022/08/FR\_2021\_Opcina-Novo-Sarajevo.pdf*](https://www.vrifbih.ba/wp-content/uploads/2022/08/FR_2021_Opcina-Novo-Sarajevo.pdf)

1. **U kojoj je fazi izgradnja južne longitudinale kroz općinu Novo Sarajevo**?

*Investitoru, Ministarstvu saobraćaja Kantona Sarajevo- Direkcija za puteve je Rješenjem od 13.09.2023.godine Služba za oblast prostornog uređenja i urbanizma izdala odobrenje za izgradnju i rekonstrukciju dijela Južne longitudinale na potezu od P51 do P58-59 (stacionaža 1+312,80),  sa izgradnjom kružnog toka sa servisnom k-k saobraćajnicom od istog profila i sa rekonstrukcijom infrastrukturne mreže u pojasu saobraćajnice.*

*U ranijim postupcima, izdato je odobrenje za upotrebu dijela saobraćajnice Južne longitudinale za dionice P60-102 i P102-112, te odobrenje za građenje za dionice P5-P35 i P35-P38.*

*U toku je sudski postupak pred Općinskim sudom u Sarajevu povodom utvrđivanja prava vlasništva na jednom dijelu parcele koja je na potezu Južne longitudinale, a isti se ponovo vodi pred Prvostepenim sudom jer je Kantonalni sud u Sarajevu poništio prvostepenu presudu i predmet vratio na ponovni postupak, te se predmet sada nalazi u fazi pripremnog ročišta.*